આ અંગે પોલીસ સુત્રો પાસેથી મળતી માહિતી મુજબ શહેરની લક્ષ્મીનારાયણ સોસાયટીમાં રહેતાં કિશનભાઈ કમલેશભાઈ વીરગામીયા ઉ. વ. ૨૦ વાળાએ થોડા દિવસો પહેલાં પોતાના રહેણાંક મકાન પાસે પ્લોટ લીધો હતો ત્યારે આ પ્લોટ પોતાનો હોવાનું જણાવી મનહરસિંહ રવુભા ઝાલાએ બોલાચાલી કરી હતી આથી તે અંગેની અરજી કિશનભાઈએ પોલીસ મથકે કરી હતી જેનું મનદુઃખ રાખી કિશનભાઈ દુકાનેથી ઘેર જઈ રહ્યાં હતાં તે દરમ્યાન પ્રજાપતિની વાડી પાસે મનહરસિંહ રવુભા ઝાલા, વિજય ડાભી, ભુરો મીયાણો અને એક અજાણ્યા શખ્સ સહિત ચાર થી પાંચ લોકોએ બોલાચાલી કરી બંદુક જેવું હથિયાર બતાવી છરી અને ઘોકા વડે જીવલેણ હુમલો કરી ગંભીર ઈજાઓ પહોંચાડી હતી જેમાં ગંભીર રીતે ઈજાગ્રસ્ત યુવકને સારવાર અર્થે અમદાવાદ હોસ્પીટલ ખાતે ખસેડવામાં આવ્યો હતો અને ૧૨ દિવસની સારવાર બાદ યુવકનું મોત નીપજતાં હુમલાનો બનાવ હત્યામાં પરિણામ્યો હતો.